З А П И С Н И К

са другог заседања

Комисије за доделу студентских стипендија ученицима са

територије општине Медвеђа за школску 2022/2023. gодину

У складу са Конкурсом спроведеним на основу акта о опредељеним средствима Службе Координационог тела Владе Републике Србије за општине Прешево, Бујановац и Медвеђа под бројем, 100 бр.45-00-00002-02-06/2022 од 29.03.2022. године и решења Привременог органа општине Медвеђа 06 број 06-22/2022/3 од 30. марта 2022. године , Комисија за доделу студентских стипендија ученицима са територије општине Медвеђа за школску 2022/2023. годину (у даљем тексту: Комисија) одржала је дана 10.маја 2022. године, са почетком у 12 часова, у конференцијској сали Скупштине општине Медвеђа седницу на којој је усвојила

З А П И С Н И К

Комисија за спровођење поступка конкурса за доделу студентских стипендија ученицима са територије општине Медвеђа за школску 2022/2023. годину у саставу:

* Зорица Станковић, представник општине Медвеђа, председник комисије
* Јелена Чолић, представник Службе Координационог тела Владе Републике Србије за општине Прешево, Бијановац и Медвеђу, члан комисије
* Јелена Јакшић, представник Службе Координационог тела Владе Републике Србије за општине Прешево, Бијановац и Медвеђу, члан комисије
* Зорица Лукић, дипломирани психолог Службе за управљање кадровима Владе Републике Србије, члан Комисије и
* Милица Такашманов, представник општине Медвеђа, члан комисије.

Дневни ред:

1. Обављање интервјуа са кандидатима који испуњавају формалне услове.

2. Одлука о објављивању Записника са Ранг листом кандидата.

Разматрање по тачкама дневног реда:

1. По првој тачци дневног реда , обављање интервјуа са кандидатима који испуњавају формалне услове која представља другу фазу изборног поступка Комисија је позвала све кандидате који испуњавају формалне услове и са њима обавила интервју, како би оценили мотивисаност кандидата и вештину комуникације.

Интервју је обављен са следећим кандидатима:

1) Петром Лазић из Медвеђе,

2) Анђелом Бабић из Медвеђе и

3) Анђелом Златковић из Медвеђе

Током интервјуа сваки члан Комисије је појединачно оцењивао сваког кандидата по оба критеријума. Оцене свих чланова Комисије по сваком од критеријума су сабиране, а потом израчуната средња оцена. Збир средње оцене за оба критеријума даје укупан број бодова за сваког од кандидата.Након бодовања чланова Комисије сачињена је следећа Ранг листа:

|  |  |  |  |  |  |  |  |
| --- | --- | --- | --- | --- | --- | --- | --- |
| РАНГ ЛИСТА  кандидата са подручја општине медвеђа који су поднели молбе на Конкурсу за доделу студентских стипендија ученицима са територије општине Медвеђа за школску 2022/2023. gодину | | | | | | | |
| Рр.б | Име и презиме  кандидата | Назив Високошколске установе коју кандидат планира да упише | ОСТВАРЕНИ БОДОВИ | | | | Напомена  Просек оцена  (I , II ,III) разред  Не бодује се |
| Комуникативност  (оцењује се од 1 до 3) | Мотивисаност (оцењује се од 1 - 3) | Укупан број бодова  (1+2) | Просечна оцена  (3/2) |
|  |  |  | 1 | 2 | 3 | 4 |  |
| 11 | Анђела Златковић | Правни факултет | 3 | 3 | 6 | 3 | (5,00) |
| 22 | Петра Лазић | Шумарски факултет | 2,8 | 3 | 5,8 | 2,9 | (5,00) |
| 33 | Анђела Бабић | Медицински факултет | 2,4 | 3 | 5,4 | 2,7 | (5,00) |

На основу расписаног Конкурса додељују се две стипендије, тако да су следећа два кандидата остварила највећи број бодова, односно оцене:

1) Анђела Златковић из Медвеђе са освојеним бодовима 3,00

*2) Петра Лазић из Медвеђе* са освојеним бодовима 2,90

Коначну одлуку о додели стипендија доноси се након полагања пријемног испита кандидата који испуњавају услове конкурса. Општина ће са изабраним кандидатима који су испунили све услове конкурса и положили пријемни испит на високошколским установама потписати уговор о коришћењу средстава за студентске стипендије.

Кандидати којима су средства одобрена (корисници средстава) а нису потписали уговор, сматраће се да су одустали од додељених средстава, у том случају, општина ће позвати првог следећег кандидата на ранг листи да потпише уговор.

2. У оквиру друге тачке, одлучено је да се Записник са Ранг листом објави на интернет презентацији општине Медвеђа и да се о Одлуци путем мејла обавесте учесници Конкурса .

Напомена: Учесници Конкурса имају право приговора Привременом већу општине Медвеђа у року од 8 дана од дана објављивања (11.05.2022.године.) овог Записника са Ранг листом на званичној интернет презентацији општине Медвеђа ( www. medvedja.ls.gov.rs )

Комисија је завршила са радом у 14 часова.

Комисија

* Зорица Станковић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Јелена Чолић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Јелена Јакшић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Зорица Лукић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Милица Такашманов \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Записник сачинила Председник Комисије

Такашманов Милица Зорица Станковић